Ilmoitus lopullisen tasoitustullin käyttöönotosta Intiasta peräisin olevan, läpimitaltaan vähintään 1 mm:n ruostumattoman teräslangan tuonnissa annetun neuvoston asetuksen (EY) N:o 1599/1999 nopeutetun tarkastelun vireillepanosta



Virallinen lehti nro C 061 , 03/03/2000 s. 0002 - 0002



Ilmoitus lopullisen tasoitustullin käyttöönotosta Intiasta peräisin olevan, läpimitaltaan vähintään 1 mm:n ruostumattoman teräslangan tuonnissa annetun neuvoston asetuksen (EY) N:o 1599/1999 nopeutetun tarkastelun vireillepanosta (2000/C 61/02) Komissio on vastaanottanut kaksi nopeutettua tarkastelua koskevaa pyyntöä asetuksen (EY) N:o 2026/97, jäljempänä "perusasetus", 20 artiklan mukaisesti; pyynnöt koskevat asetuksella (EY) N:o 1599/1999 käyttöön otetun lopullisen tasoitustullin alaisen Intiasta peräisin olevan, läpimitaltaan vähintään 1 mm:n ruostumattoman teräslangan tuontia. 1. Tarkastelua koskeva pyyntö Pyynnöt esittivät Capico Trading Pvt. Ltd. ja Atlas Stainless Corporation Ltd. Asetuksessa (EY) N:o 1599/1999 säädetään, että näiden kahden yrityksen tuottaman, Intiasta peräisin olevan ruostumattoman teräslangan vientiin sovelletaan 48,8 prosentin suuruista lopullista tasoitustullia. Kummankaan yrityksen osalta ei toteutettu yrityskohtaista tutkimusta kyseisen tullin käyttöönottoon johtaneen alkuperäisen tutkimuksen yhteydessä. 2. Tuote Kyseessä oleva tuote on ruostumatonta terästä oleva lanka, jossa on vähintään 2,5 painoprosenttia nikkeliä; ja vähintään 20 mutta enintään 22 painoprosenttia kromia ja jonka läpimitta on vähintään 1 mm. Tuote luokitellaan tällä hetkellä CN-koodiin ex72230019. Tämä CN-koodi annetaan ainoastaan ohjeellisena. 3. Tarkastelun perusteet Pyynnön esittäjät väittivät, että ne eivät ole vieneet tarkasteltavana olevaa tuotetta yhteisöön tasoitustoimenpiteiden määrittämisen perustana käytetyn tutkimusajanjakson (1. huhtikuuta 1997-31. maaliskuuta 1998) aikana. Tämän lisäksi ne väittivät, että ne ovat aloittaneet tai aikovat aloittaa tarkasteltavana olevan tuotteen viennin yhteisöön tutkimusajanjakson päättymisen jälkeen ja että ne eivät ole etuyhteydessä yhteenkään muuhun tuotteen intialaiseen viejään. Asianomaisille yhteisön tuottajille on ilmoitettu edellä tarkoitetusta pyynnöstä ja niille on annettu tilaisuus esittää huomautuksia. 4. Nopeutetun tarkastelun vireillepano Edellä esitetyn ja annetun näytön perusteella komissio päättelee, että näiden viejien osalta ei toteutettu yrityskohtaista tutkimusta tasoitustullin käyttöönottoon johtaneen alkuperäisen tutkimuksen yhteydessä syystä, joka oli muu kuin yritysten kieltäytyminen toimimasta yhteistyössä komission kanssa. Komissio totesi neuvoa-antavaa komiteaa kuultuaan, että on olemassa riittävä näyttö molempia viejiä koskevan nopeutetun tarkastelun vireillepanemiseksi, ja se panee vireille tutkimuksen perusasetuksen 20 artiklan mukaisesti. 5. Määräaika Asianomaisten osapuolten on esitettävä kantansa kirjallisesti ja toimitettava asiaa tukeva näyttö 40 päivän kuluessa tämän ilmoituksen julkaisemisesta Euroopan yhteisöjen virallisessa lehdessä, jos ne voivat osoittaa, että tutkimuksen tulos todennäköisesti vaikuttaa niihin. Asianomaiset osapuolet voivat myös pyytää komissiolta saada tulla kuulluiksi samassa määräajassa, jos ne voivat osoittaa, että kuulemiselle on olemassa erityisiä syitä. Yhteydenotto-osoite on seuraava: Euroopan komissio Kehitysyhteistyön PO A. J. Stewart DM 5/77 Rue de la Loi/Wetstraat 200 B - 1049 Bruxelles/Brussels ; Telekopionumero (32-2) 295 65 05 Teleksi: COMEU B 21877. 6. Yhteistyön puuttuminen Jos asianomainen osapuoli kieltäytyy antamasta tai ei toimita tarvittavia tietoja määräajassa tai merkittävällä tavalla vaikeuttaa tutkimusta, päätelmät, riippumatta siitä, ovatko ne myönteisiä tai kielteisiä, voidaan tehdä käytettävissä olevien tietojen perusteella perusasetuksen 28 artiklan mukaisesti.